Suchinthana/ta-wikipedia huggingface dataset:
கனிமூலம்

கனிமூலம்  (ore)  அல்லது தாது   உலோகங்கள்  உட்பட்ட முக்கியமான தனிமங்கள் அடங்கிய கனிமங்களை உள்ளடக்கிய கற்களாகும். கனிமூலங்கள் சுரங்கங்களிலிருந்து அகழ்ந்தெடுக்கப்படுகின்றன; இவை பின்னர் "சுத்திகரிக்கப்பட்டு" மதிப்புமிக்க தனிமங்கள் வெளிக்கொணரப்படுகின்றன. அனைத்துக் கற்களிலும் தனிமங்கள் வெவ்வேறு அளவுகளில் உள்ளன என்றபோதும் பொருளியல் வரையறைப்படி இலாபகரமாக கனிமங்களை (பொதுவாக உலோகங்களை) வெளிக்கொணரக்கூடியவையே கனிமூலங்களாகும். கற்களில் உள்ள கனிமம் அல்லது உலோகத்தின் அடர்த்தி, தரம் மற்றும் எந்த வடிவில் கிடைக்கிறது என்பன சுரங்கவியல் செலவுகளை நேரடியாக பாதிக்கக் கூடியவை. கிடைக்கக்கூடிய உலோகத்தின் மதிப்பு, அகழ்ந்தெடுத்து சுத்திகரிப்பதன் செலவினை ஈடு கட்டி இலாபம் காணக் கூடியதாக இருக்க வேண்டும்.

உலோக கனிமூலங்கள் பொதுவாக  சல்பைடுகளாகவும் சிலிகேட்டுகளாகவும் அல்லது "கலப்பில்லாத" உலோகமாகவும் கிடைக்கின்றன. இத்தகைய கனிமூலங்கள் பல்வேறு நிலவியல் செயற்பாடுகளால் உருவாகின்றன. இந்த செயற்பாடுகள் கனிமூல உருவாக்கம் என அறியப்படுகின்றன.

முக்கியமான கனிமூலங்கள்
 அர்ஜெனைட்: Ag2S  வெள்ளி பெறுவதற்கு
 பாரைட்: BaSO4
 பாக்சைட் Al2O3  அலுமினியம் பெறுவதற்கு
 பெரைல்: Be3Al2(SiO3)6
 போர்னைட்: Cu5FeS4
 காசிடெரைட்: SnO2
 சால்கோசைட்: Cu2S  செம்பு பெறுவதற்கு
 சால்கோபைரைட்: CuFeS2
 குரோமைட்: (Fe, Mg)Cr2O4 குரோமியம் பெறுவதற்கு
 சின்னபார்: HgS  பாதரசம் பெறுவதற்கு
 கோபாலைட்: (Co, Fe)AsS
 கொலம்பைட்-டான்டலைட் அல்லது கோல்டான்: (Fe, Mn)(Nb, Ta)2O6
 கலெனா: PbS
 தங்கம்: Au, வழமையாக குவார்ட்ஸ் படிகங்களுடன் அல்லது மணற்பாங்கான சுரங்கங்களுடன் தொடர்புபடுத்தப்படுகிறது
 ஏமடைட்: Fe2O3
 இலிமெனைட்: FeTiO3
 மேக்னடைட்: Fe3O4
 மாலிப்டெனைட்: MoS2
 பென்ட்லான்டைட்:(Fe, Ni)9S8
 பைரோலூசைட்:MnO2
 ஷீலைட்: CaWO4
 இசுபேலரைட்: ZnS
 யூரேனினைட்: UO2 உலோக யுரேனியம் பெறுவதற்கு
 உல்ப்ரமைட்: (Fe, Mn)WO4

மேற்கோள்கள்

உலோகவியல்
நிலவியல்
கரு ஜயசூரிய

தேசபந்து கரு ஜயசூரிய (Karu Jayasuriya, ; பிறப்பு: 29 செப்டம்பர் 1940) இலங்கை அரசியல்வாதியும், நாடாளுமன்ற உறுப்பினரும், முன்னாள் அமைச்சரும், முன்னாள் நாடாளுமன்ற சபாநாயகரும் ஆவார்.

இவர் 2010 நாடாளுமன்றத் தேர்தலில், ஐக்கிய தேசியக் கட்சி சார்பில் கம்பகா மாவட்டத்திலிருந்து மக்களால் தெரிவு செய்யப்பட்டார். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.

மேற்கோள்கள் 

 கரு ஜயசூரிய

வெளி இணைப்புகள் 
 Sri Lanka Parliament profile
  Bio – Hon. Karu Jayasuriya 
  The man with a Plan 

இலங்கை நாடாளுமன்ற சபாநாயகர்கள்
இலங்கை பௌத்தர்கள்
கொழும்பு முதல்வர்கள்
ஐக்கிய தேசியக் கட்சி அரசியல்வாதிகள்
வாழும் நபர்கள்
1940 பிறப்புகள்
இலங்கையின் 11வது நாடாளுமன்ற உறுப்பினர்கள்
இலங்கையின் 12வது நாடாளுமன்ற உறுப்பினர்கள்
இலங்கையின் 13வது நாடாளுமன்ற உறுப்பினர்கள்
இலங்கையின் 14வது நாடாளுமன்ற உறுப்பினர்கள்
இலங்கையின் 15வது நாடாளுமன்ற உறுப்பினர்கள்
சிங்கள அரசியல்வாதிகள்
இலங்கை அரசியல்வாதிகள்
இலங்கை அமைச்சர்கள்
மேல் மாகாண சபை உறுப்பினர்கள்
இருபத்தொராம் நூற்றாண்டு இலங்கை அரசியல்வாதிகள்
பிரேமலால் ஜயசேகர

பிரேமலால் ஜயசேகர (Premalal Jayasekara, பிறப்பு: நவம்பர் 16 1974), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய மக்கள் சுதந்திர முன்னணிசார்பில் இரத்தினபுரி மாவட்டத்திலிருந்து மக்களால் தெரிவு செய்யப்பட்ட உறுப்பினர். மின் மின்சக்தி பிரதி அமைச்சர். சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.

வாழ்க்கைக் குறிப்பு 
கம்பத்தி நிவஸ, ஹல்கன்டாலியா, நிவத்திகலையில்  வசிக்கும்  இவர்  பௌத்த மதத்தைச் சேர்ந்தவர்,

உசாத்துணை
 பிரேமலால் ஜயசேகர 

இலங்கை அரசியல்வாதிகள்
இலங்கையின் 12வது நாடாளுமன்ற உறுப்பினர்கள்
இலங்கையின் 13வது நாடாளுமன்ற உறுப்பினர்கள்
இலங்கையின் 14வது நாடாளுமன்ற உறுப்பினர்கள்
1974 பிறப்புகள்
1967 பிறப்புகள்
வாழும் நபர்கள்
இலங்கை அமைச்சர்கள்
இருபத்தொராம் நூற்றாண்டு இலங்கை அரசியல்வாதிகள்
இரத்தினபுரி மாவட்ட நபர்கள்
கெம்பிளாஸ்ட் துடுப்பாட்டத் திடல்

கெம்பிளாஸ்ட் துடுப்பாட்ட மைதானம்  (Chemplast Cricket Ground)  இந்தியத் தொழில்நுட்பக் கழக வளாகத்தில் அமைந்துள்ள சென்னையின் முதன்மையான துடுப்பாட்ட நிகழிடங்களில் ஒன்றாகும். அழகான இயற்கைச் சூழலில் அமைந்துள்ள இதனை இந்தியாவின் புகழ்பெற்ற துடுப்பாட்டாளர் சச்சின் டெண்டுல்கர் "நாட்டிலேயேயே மிகவும் இயற்கையெழில் மிக்க மைதானமாக"  புகழ்ந்துள்ளார்.

மேற்கோள்கள்

சென்னையில் விளையாட்டு
சென்னைக் கட்டிடங்கள்
கயந்த கருணாதிலக்க

கயந்த கருணாதிலக்க  (Gayantha Karunathilaka,   பிறப்பு: ஆகத்து 21 1962),  இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய தேசியக் கட்சிசார்பில் காலி மாவட்டத்திலிருந்து மக்களால் தெரிவு செய்யப்பட்ட உறுப்பினர். நில உரிமையாளர் சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.
இவர் 2015 செப்டம்பர் 4 அன்று ஊடகம் மற்றும் நாடாளுமன்ற மறுசீரமைப்பு அமைச்சராக நியமிக்கப்பட்டார்.

வாழ்க்கைக் குறிப்பு 
36, ஜாயா மாவத்தை, இரத்மலானையில்  வசிக்கும்  இவர்  பௌத்த மதத்தைச் சேர்ந்தவர்,

மேற்கோள்கள்

உசாத்துணை
 கயந்த கருணாதிலக்க

இலங்கை அரசியல்வாதிகள்
இலங்கையின் 11வது நாடாளுமன்ற உறுப்பினர்கள்
இலங்கையின் 12வது நாடாளுமன்ற உறுப்பினர்கள்
இலங்கையின் 13வது நாடாளுமன்ற உறுப்பினர்கள்
இலங்கையின் 14வது நாடாளுமன்ற உறுப்பினர்கள்
1962 பிறப்புகள்
வாழும் நபர்கள்
கொழும்பு றோயல் கல்லூரி பழைய மாணவர்கள்
இருபத்தொராம் நூற்றாண்டு இலங்கை அரசியல்வாதிகள்
இலங்கையின் 17வது நாடாளுமன்ற உறுப்பினர்கள்
அஞ்சல் பெட்டி

அஞ்சல் பெட்டி (post box) என்பது பொது மக்கள் தமது அஞ்சல்களை வேறிடங்களுக்கு அனுப்புவதற்காகப் போடப்படும் பெட்டி ஆகும். இந்த அஞ்சல்களை நாட்டின் அஞ்சல் துறையினரின் முகவர்கள் நாளாந்தம் சேகரித்து வகைப்படுத்தி அந்தந்த முகவரிகளுக்கு அனுப்புவார்கள்.

வரலாறு
ஆரம்ப காலத்தில் அஞ்சல்களைப் போடுவதற்கு அஞ்சல்பெட்டிகள் பயன்படுத்தப்படவில்லை. அஞ்சல்களைக் கொண்டு செல்பவர்களே அஞ்சல்களைப் பெற்றும் வந்தனர். 1653 இல் பாரிசில் Minister Fouqet என்ற அஞ்சல் அதிபரின் மனைவியின் யோசனையின் படிதான் முதல்முதல் அஞ்சல் பெட்டி அறிமுகமாகியது என்பர். 1829 இற்குள் பிரான்சில் அஞ்சல் பெட்டிகள் பல இடங்களிலும் நிறுவப்பட்டன.

சார்லஸ் ரீவ்ஸ் என்பவர் அஞ்சல் பெட்டிக்கு மாதிரி வடிவத்தை அமைத்துக் கொடுத்துள்ளார். இலண்டன் மற்றும் இதர நகரங்களில் முற்றிலும் வடிவமைக்கப்பட்ட வசதிகளுடன் கூடிய அஞ்சல் பெட்டிகளை வைக்க அந்தோணி ட்ரோலோபி (Anthony Trollope) என்ற பிரித்தானிய அஞ்சல் துறையின் பணி மேம்பாட்டு அதிகாரியை 1851 இல் பிரித்தானிய அரசு நியமித்தது. இவர் ஒரு நாவலாசிரியரும் ஆவார். இவரது ஆய்வின் முடிவில் பிரான்சில் உள்ளது போல் ஐந்தடி உயரமுள்ள இரும்புத்தூண் அஞ்சல் பெட்டிகளை பல்வேறு இடங்களில் வைக்கலாம் என முடிவாயிற்று. பிரான்ஸ் நாட்டில் அறிமுகமான அஞ்சல்பெட்டிகள் பிரித்தானியா, செருமனி, பெல்ஜியம் ஆகிய நாடுகளால் பின்பற்றப்பட்டன. தபால் பெட்டிகள் அதிகபட்சம் ஐந்தேகால் அடி உயரத்தையும், குறைந்தபட்சம் நான்கடி உயரத்தையும் கொண்டவையாகவே வடிவமைக்கப்பட்டன.

1852 இல் ஐக்கிய அமெரிக்காவில் செவ்வக வளைவு கொண்ட அஞ்சல் பெட்டிகள் வைக்கப்பட்டன. அதே ஆண்டு ஜெர்சி மாநிலத்தில் நான்கு தூண் அஞ்சல்பெட்டிகள் வைக்கப்பட்டன. அதன்பின்னர் 1855ல் குர்னெசி மாநிலத்தில் (Guernse) மூன்று அஞ்சல் பெட்டிகளும், இலண்டனில் ஆறு அஞ்சல் பெட்டிகளும் வைக்கப்பட்டன. இலண்டனில் வைக்கப்பட்ட அஞ்சல்பெட்டிகள் பொதுமக்களின் கவனத்தை மிகவும் ஈர்த்தன. அஞ்சல் பெட்டிகளில் பிரித்தானிய அரசின் சின்னமும், அதற்குக் கீழ் பிரித்தானிய அஞ்சல் துறையான 'ரோயல் மெயில்' சேவையின் சின்னமும் முகப்பில் இருந்தன. அஞ்சல்பெட்டியின் மேற்பகுதி விக்டோரியா மகாராணியின் கிரீட சின்னத்தையும் கொண்டிருக்கும். அஞ்சல் பேருந்துகளிலும், அஞ்சல் தொடருந்துகளிலும் கூட அக்காலத்தில் அஞ்சல் பெட்டிகள் வைக்கப்பட்டிருந்தன.

சிவப்பு வண்ணம் மக்களது பார்வையை உடனடியாக ஈர்க்கும் சக்தி கொண்டதால் அஞ்சல் பெட்டிகளுக்கு சிவப்பு வண்ணம் பூசலாம் என பிரித்தானிய அரசு அறிவுறுத்தியது. இது 'போஸ்ட் ஆபீஸ் ரெட்'' (Post Office Red) என ஒரு வர்ணப் பூச்சாகவே பிரபலமாயிற்று. பச்சை நிறத் தபால் பெட்டிகளும் பின்னர் அறிமுகமாயின. ஆனால் அவை மிகக் குறைந்த எண்ணிக்கையில் உள்நாட்டு தபால்களைப் போடுவதற்கு மட்டுமே பயன்படுத்தப்பட்டு வந்தன.

அஞ்சல்
கொள்கலன்கள்

மேற்கோள்கள்

cs:Poštovní schránka
da:Postkasse
de:Briefkasten
fi:Postilaatikko
பெர்னாந்து டே வெரனெசு

பெர்னாந்து டே வெரனெசு (Fernand de Varennes) ஒரு மனித உரிமைகள் அனைத்துலச் சட்ட நிபுணர்; சிறுபான்மை மக்களின் மொழி உரிமைகள் தொடர்பாக விரிவாக ஆய்வு செய்துள்ளார். இவர் இனமோதல்கள் தடுப்பு மற்றும் மனித உரிமைகளுக்கான ஆசிய-பசிபிக் மையத்தின் (Asia-Pacific Centre for Human Rights and the Prevention of Ethnic Conflict) முன்னாள் இயக்குநர்.

வெளி இணைப்புகள் 
 To speak or not to speak: The Rights of Persons Belonging to Linguistic Minorities
 Fernand de Varennes 

மொழியியலாளர்கள்
ரோபேர்ட் பிலிப்சன்

ரோபேர்ட் பிலிப்சண் (Robert Phillipson; பிறப்பு 15 மார்ச் 1942; ஐக்கிய இராச்சியம்) ஒரு கோபனாவன் வணிகக் கல்லூரியின் ஆங்கிலத் துறைப் பேராசியரும் ஆய்வாளரும் ஆவார். இவரது மொழி ஏகாதிபத்தியம் நூலுக்காக இவர் மிகவும் அறியப்படுகிறார். இவர் மற்றைய நூலான ஐரோப்பாவில் ஆங்கிலம் மட்டுமா? மொழிக் கொள்கையை எதிர்த்தல் என்ற நூலையும் எழுதி உள்ளார்.

மேற்கோள்கள்

மொழியியலாளர்கள்
1942 பிறப்புகள்
வாழும் நபர்கள்
பிரித்தானிய மொழியியலாளர்கள்
தேசிய உடையலங்கார தொழில்நுட்பக் கல்லூரி

தேசிய உடையலங்கார தொழில்நுட்பக் கல்லூரி  (National Institute of Fashion Technology, NIFT) இந்தியாவின் முதன்மையான ஆடை வடிவமைப்பு கல்வி நிறுவனமாகும். 1986ஆம் ஆண்டு இந்திய அரசின் துணித்துறை அமைச்சகத்தினால் நிறுவப்பட்ட இந்த கல்லூரிகள் வடிவமைப்பு, மேலாண்மை மற்றும் தொழில்நுட்பத்தில் முதன்மையான தொழில்சார் வல்லுனர்களை உருவாக்கி பன்னாட்டு உடையலங்கார வணிகத்தில் முன்னிலை எடுக்க வழிகோலியுள்ளன. 2006ஆம் ஆண்டு இந்திய நாடாளுமன்றம் இவற்றிற்கு சட்டபூர்வ நிலை வழங்கி பட்டங்களையும் பிற கல்வி சிறப்புகளையும் வழங்கவும் தகுதி கொடுத்துள்ளது.

இந்தக் கழகம் உடையலங்கார தொழிலில் கல்வி  வழங்க பதினான்கு உள்நாட்டு மையங்களை புதுதில்லி, மும்பை, கொல்கத்தா, காந்திநகர், ஐதராபாத், சென்னை, பெங்களூரு, ரேபரேலி, பட்னா, சில்லாங், போபால், தலிபரம்பா, புவனேசுவர், காங்ரா மற்றும்  ஜோத்பூரில் அமைத்துள்ளது. மொரிசியசில் பன்னாட்டு மையமொன்றை நிறுவியுள்ளது.

வெளியிணைப்புகள்
 அலுவல்முறை இணையதளம்  (இந்தியில்)
 NIFT அலுவல் இணையதளம்
 NIFT அலும்னி நெட்வொர்க்

மேற்கோள்கள்

இந்திய உடையலங்காரம்
இந்திய தொழில்நுட்பக் கழகங்கள்
தில்லியில் கல்வி
ஜவுளி அமைச்சகம்
அனைத்துலக மொழிகள் ஆண்டு

2007 ஆம் ஆண்டு மே மாதம் 16 ஆம் தேதி கூடிய ஐக்கிய நாடுகள் பொதுச்சபை, 2008 ஆம் ஆண்டை அனைத்துலக மொழிகள் ஆண்டு என அறிவித்ததது. இது தொடர்பில் யுனெசுக்கோ எடுத்த தீர்மானத்துக்கு இணங்கவே இந்த அறிவிப்பு வெளியானது. மொழிகள் தொடர்பான விடயங்கள் யுனெசுக்கோவுக்குக் கல்வி, அறிவியல், சமூக மற்றும் மானிட அறிவியல்கள், பண்பாடு, தொடர்பாடல், தகவல் ஆகியவை தொடர்பில் வழங்கப்பட்டுள்ள ஆணைகளின் அடிப்படையாக அமைந்துள்ளதால், இந்நிகழ்வை யுனெசுக்கோவே முன்னணியில் நின்று செயல்படுத்தியது.

உண்மையான பன்மொழியியம், வேற்றுமையில் ஒற்றுமையை வளர்க்க உதவும் என்பதையும், நாடுகளிடையே புரிந்துணர்வை ஏற்படுத்தும் என்பதையும் ஐக்கிய நாடுகள் அவை ஏற்றுக்கொண்டதன் பேரிலேயே இந்த நடவடிக்கையை எடுத்ததாக ஐக்கிய நாடுகள் தகவல் அறிக்கை குறிப்பிடுகிறது. ஐக்கிய நாடுகள் அவையிலும் அதன் அலுவலக மொழிகள் எல்லாவற்றுக்கும் சமமான வாய்ப்புக்களும், வளங்களும் வழங்கவேண்டும் என்றும், ஐக்கிய நாடுகள் அவையின் முக்கியமான பழைய ஆவணங்கள் அனைத்தையும் ஆறு அலுவலக மொழிகளிலும் மொழிபெயர்க்கும் வேலையை நிறைவாக்க வேண்டும் என்றும் ஐக்கிய நாடுகள் பொதுச் சபை செயலாளர் நாயகத்தைக் கேட்டுக்கொண்டது.

மொழிகள் ஆண்டையொட்டிய செயல் திட்டங்கள் ஆய்வுகள், விழிப்புணர்வை ஏற்படுத்துதல், திட்டங்களுக்கு ஆதரவளித்தல், வலையமைப்புக்களை உருவாக்குதல், தகவல்களை வழங்குதல், பல மட்டங்களிலான களப்பணிகளில் ஈடுபடல் போன்ற பல்வேறு வடிவங்களில் அமையலாம் என்று யுனெசுக்கோ அறிவுறுத்தியது. பொதுவாக இவ்வாறான நடவடிக்கைகள் பல்துறை சார்ந்தவையாக இருப்பினும், செயல் திட்டங்கள் குறிப்பிட்ட துறைகள் சார்ந்து அமையலாம் என்றும் யுனெசுக்கோ எடுத்துக்காட்டியது. யுனெசுக்கோ குறித்துக்காட்டிய சில துறைகள்:

 கல்விசார்ந்த முன்முயற்சிகள்.
 அறிவியல் சார்ந்த திட்டங்கள்.
 பண்பாட்டை மையப்படுத்திய திட்டங்கள்.
 தொடர்பாடல், தகவல் சார்ந்த திட்டங்கள்

குறிப்புகள்

இவற்றையும் பார்க்கவும்
 ஐக்கிய நாடுகள் கடைப்பிடிப்புக்கள் - அனைத்துலக ஆண்டு
 அனைத்துலகத் தாய்மொழி நாள்
 உலகளாவிய மொழி உரிமைகள் சாற்றுரை

வெளியிணைப்புக்கள் 
யுனெசுக்கோ நுழைவாயில் பக்கம்: "2008, International Year of Languages - Languages matter!" 
ஐ.நா. நுழைவாயில் பக்கம்: "அனைத்துலக மொழிகள் ஆண்டு" 
ICVWiki பக்கம் - மொழிப் பல்வகைமைக்கான உலக வலையமைப்பு (மாயா) அனைத்துலக மொழிகள் ஆண்டுக்கான நிகழ்ச்சி நிரலையும் உள்ளடக்கியது.  
Support for International Year of Languages 2008 

ஐக்கிய நாடுகள் கடைப்பிடிப்புக்கள்
மொழிகள்
2008 நிகழ்வுகள்
2008
ஆசிய இதழியல் கல்லூரி, சென்னை

ஆசிய இதழியல் கல்லூரி, சென்னை (Asian College of Journalism, ACJ) இந்தியாவில் இதழியலில் பட்டமேற்படிப்பு அளிக்கும் ஒரு முதன்மையான கல்லூரியாகும். இந்தக் கல்லூரி இதழியலில் நான்கு  சிறப்புப் பாடங்களில், (தொலைக்காட்சி,அச்சு, புதிய ஊடகங்கள் மற்றும் வானொலி), ஓராண்டு பட்டமேற்படிப்பு பட்டயங்கள் அளிக்கிறது.

முதல் நான்குமாதத் தொகுதியில் அனைத்து மாணவர்களும், எந்த சிறப்புப் பாடம் எடுத்திருப்பினும், அடிப்படை ஒலி/ஒளிபரப்பு, இணையம் மற்றும் அச்சு ஊடகங்களில் பயிற்சி பெறுகின்றனர். சிறப்புப் பாடப் பயிற்சிகளில் முகனையான கூறாக கல்லூரிக்குள்ளேயே பதிப்பிக்கப்படும் ஆக்கங்களில் மாணவர்கள் தொடர்ந்து பங்காற்றுவதாகும். அச்சு ஊடக மாணவர்கள் தங்கள் செய்தித்தாளான, த வேர்ட், வாரமிருமுறை இதழை வெளியிடுகின்றனர். அதேபோல புது ஊடக மாணவர்கள் தங்கள் இணைய இதழ், ஏசிஜே நியூஸ்லைனிற்கு   நாள்தோறும் பங்காற்றுகின்றனர். தொலைக்காட்சி மற்றும் வானொலி மாணவர்களும் தங்கள் செய்தி நிகழ்ச்சிகளை தயாரிக்கின்றனர்.

வரலாறு
இந்தியன் எக்சுபிரசு குழுமம் 1994ஆம் ஆண்டு அச்சு ஊடகத்தில் மட்டும் கல்வி வழங்கிய ஆசிய இதழியல் கல்லூரி, பெங்களூருவை நிறுவியது. 2000ஆம் ஆண்டு இதழியல் மற்றும் ஊடகவியலாளர் சசி குமார் நிறுவிய இலாபநோக்கற்ற அறக்கட்டளை கையகப்படுத்தியது. இந்த அறக்கட்டளை கல்லூரியை சென்னையில் வாலாசா சாலையில் முன்பு த இந்து இயங்கிய அலுவலக வளாகத்திற்கு மாற்றியது. முதலிரு ஆண்டுகள் கே தாமசு உம்மன் தலைமை வகித்தார். தாமசு உம்மன் 1980களில் டைம்சு நிறுவனத்தின் இதழியல் பள்ளியை அமைத்திருந்தார். தற்போது இக்கல்லூரி மீடியா டெவலப்மென்ட் பவுண்டேசன் வழியாக நிர்வகிக்கப்படுகிறது.

இந்தக் கல்வித்திட்டத்திற்கு சேர்க்கை மூன்று கட்டங்களாக உள்ளது:
 விண்ணப்பம் - விண்ணப்பதாரர்கள் பரிசீலிக்கப்பட்டு வெற்றியாளர்கள் மட்டுமே தேர்வு எழுத அழைக்கப்படுகின்றனர்
 தேர்வு - ஆங்கிலம், பொது அறிவு மற்றும் கட்டுரைத்திறன் 
 நேர்முகம் - தேர்வுகளில் வெற்றி பெற்றவர்களுக்கு சென்னையில் நேர்முகம்

மேற்கோள்கள்

வெளியிணைப்புகள்
அலுவல் இணையதளம்

சென்னையில் உள்ள பல்கலைக்கழகங்களும் கல்லூரிகளும்
இதழியல்
தமிழ்நாடு சட்டப்பேரவை எதிர்க்கட்சித் தலைவர்

தமிழ்நாடு சட்டப்பேரவைக்கு நடைபெறும் தேர்தலில் ஆளுங்கட்சிக்கு அடுத்த நிலையில் அதிகத் தொகுதிகளில் வெற்றி பெறும் கட்சி பிரதான எதிர்க்கட்சி என்கிற தகுதியைப் பெறுகிறது. இத்தகுதியைப் பெற அந்தக் கட்சி குறைந்தது 24 தொகுதிகளிலாவது வெற்றி பெற்றிருக்க வேண்டும்.

பிரதான எதிர்க்கட்சியின் பேரவைக்குழுத் தலைவர் தமிழ்நாடு சட்டப்பேரவையினால் அங்கீகரிக்கப்பட்ட தமிழ்நாடு சட்டப்பேரவை எதிர்க்கட்சித் தலைவர் என்று அழைக்கப்படுகிறார். தமிழ்நாடு அரசின் சட்டப்பேரவைத் துணைத்தலைவருக்குரிய தகுதியை எதிர்க்கட்சித் தலைவராக உள்ளவர் பெறுகிறார்.

தற்போது (2021 முதல்) சட்டமன்றத் எதிர்க்கட்சித் தலைவராக, எடப்பாடி க. பழனிசாமி உள்ளார்.

மேற்கோள்கள்

தமிழக அரசியல்
தமிழ்நாடு அரசு
முள்ளிலவு

முள்ளிலவ மரம் (Bombax ceiba), (Bombax malabaricum) என்ற தாவரவியற் பெயராலும் அறியப்படுகின்றது. இது வெப்பவலயத்துக்குரிய ஒரு மரமாகும். இதற்கு முள்ளிலவு என்பது தற்காலத்தியப் பெயராகும். இதற்கு சங்க இலக்கியத்தில் செந்நிற பூக்களையுடைய இலவமரம் எனக்குறிப்பிடப்பட்டுள்ளது. இதனை “ஈங்கை இலவம் தூங்கு இணர்க்கொன்றை” என குறிஞ்சிப் பாட்டிலும், “களிறு புலம் உரிஞ்சிய கருங்கால் இலவம்” என அகநானூற்றிலும் வரும் அடிகளால் அறியலாம்.

குறிப்பு
 இதனைப் பஞ்சுமரம் எனவும் அழைப்பதுண்டு. இம்மரம் நீண்டு கிளைகளைக் கொண்டு வளர்வன.
 இதனுள் முட்கள் காணப்படும். அவை தடித்தும் மொட்டுக்கள் போலவும் காட்சியளிக்கும்.
 இம்மரத்தில் செந்நிறப் பூக்கள் பூக்கும்.

பயன்கள்
இதன் இலை, பூ, விதை, பட்டை, கோந்து, பஞ்சு, வேர் மருத்துவத்துக்குப் பயன்படுகின்றன. இம்மரத்தினால் நீர்க்கடுப்பு, நீர் எரிவு, வெள்ளைப்பாடு இவை விலகும். விந்துவும், அணுக்களும் பலப்படும்.

மேற்கோள்

இவற்றையும் பார்க்கவும்

 மரங்கள் பட்டியல்

மரங்கள்
மெய்யிருவித்திலையிகள்
அல்வா (இதழ்)

அல்வா 1950 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.  இதன் ஆசிரியர் அருள்வாணன் ஆவார். இந்த இதழ் 1954 ஆம் ஆண்டு மே மாதம் தொடங்கப்பட்டது.  இது சிறுவர் கதைகளை, அறிவியல் செய்திகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன. இதன் விலை அரையணாவாக இருந்தது.

மேற்கோள்கள்

உசாத்துணைகள் 
 நாள் ஒரு நூல்

சிறுவருக்கான தமிழ் இதழ்கள்
இந்தியத் தமிழ் இதழ்கள்
1950 களில் வெளிவந்த தமிழ் இதழ்கள்
அணில் மாமா (இதழ்)

அணில் மாமா 1950களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.  இதன் ஆசிரியர் புவிவேந்தன் ஆவார்.  இது அழகிய படங்களுடன் சுவையாகக் கதை, துணுக்கு, செய்திகளை வண்ணத்தில் அச்சாக்கி வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

உசாத்துணைகள்

வெளி இணைப்புகள்
 அணில்; மிகை கற்பனைக் கதைகளின் முன்னோடி

சிறுவருக்கான தமிழ் இதழ்கள்
இந்தியத் தமிழ் இதழ்கள்
1970 களில் வெளிவந்த தமிழ் இதழ்கள்
நின்று போன தமிழ் இதழ்கள்
எக்சாம்ப்

எக்சாம்ப் (Xampp) என்பது இலவசமாக மற்றும் திறந்த மூலக்கூறக வழங்கப்படும் இணைய வழங்கி பொதியாகும், இது அப்பாச்சி வழங்கி, மையெசுக்யூயெல் தரவுத்தளம், மேலும் பி.எச்.பி, பேர்ல் இயைபாக்கிகளைக் கொண்டுள்ளது.

பெயர் வரலாறு
எக்சாம்ப் (xampp) என்ற பெயரின் விளக்கம்,

 X  - (அனைத்து இயங்குதளத்திலும் செயற்படும்)
 A - அப்பாச்சி எச்.டி.பி சேவையகம்
 M - மையெசுக்யூயெல்
 P - பிஎச்பி
 P - பேர்ல்

இப் பொதியானது குனூ பொதுக் கட்டற்ற அனுமதியின்கீழ் இலவசமாக வழங்கப்படுகிறது. எக்சாம்ப் ஆனது மைக்கிரோசொப்ட் வின்டோசு, லினிக்சு, சோலாரிக்சு, மற்றும் மெக் ஓஎசு எக்ச் ஆகிய இயங்குதளங்களிக்கிற்காக உள்ளது.

தேவைப்பாடுகளும் வசதிகளும்

எக்சாம்பானது ஒரே ஒரு கோப்பின் மூலமாக இலகுவாக ஒழுங்கமைக்கக் கூடியதகும். தொடர்ச்சியாக இதன் புதிய பதிப்புக்கள் பதிவேற்றப்படுகின்றன. மேலும் பிஎச்பி நிர்வாகம் மற்றும் ஒப்பின் எசுஎசுஎல் வசதிகளையும் இது கொண்டுள்ளது. இது முழுமையான, சிறிய மற்றும் நிலையான பதிப்புக்கள் தரப்படுகின்றன.

பிரயோகம்

குறிப்புதவிகள்

திறந்த மூல மென்பொருள்
சக்தி (இதழ்)

சக்தி என்பது 1940களில் வெளிவந்த ஒரு இந்தியத் தமிழ் மாத இதழாகும். இதன் ஆசிரியர் வை. கோவிந்தன், இவர் மலேசியாவில் தன் செய்த வட்டித் தொழில் பிடிக்காமல் சொந்த நாட்டுக்குத் திரும்பினார், இதழ் தொழிலில் எந்தவித அனுபவம் இல்லாமல் தன் வியாபார அறிவு ஒன்றைக் கொண்டு இந்த இதழை 1939ஆம் ஆண்டு ஆகத்து மாதம் ஆரம்பித்தார். இது விளம்பரங்கள், கட்டுரைகள், அரிய புகைப்படங்கள், கதை, கவிதை, துணுக்கு என அதிக பக்கங்களில் வெளியிட்டது.    

துவக்கத்தில், 'டைம்' இதழ் அளவிலும் அமைப்பிலும் இது வந்து கொண்டிருந்தது. பிறகு புத்தக வடிவம் பெற்றது. கனத்த அட்டையுடன், வெள்ளைத் தாளில் அச்சில் வந்த 'சக்தி' ஒரு சில கதைகள், ஒன்றிரண்டு கவிதைகளோடு, 'ரீடர்ஸ் டைஜஸ்ட்' பாணியில் பலசுவைக் கட்டுரைகளையும், அறிவு தொடர்பான விசயங்களையும், துணுக்குகளையும் சேகரித்து வழங்கியது. வெகு காலம்வரை தி. ஜ. ர. (தி. ஜ. ரங்கநாதன்) இதன் ஆசிரியராகப் பொறுப்பு வகித்தார். அவருக்குப் பிறகு சுப. நாராயணன் என்ற எழுத்தாளர் இதன் ஆசிரியராகச் செயலாற்றினார். சில வருடங்களுக்குப் பின்னர் கு. அழகிரிசாமியும் தொ. மு. சி. ரகுநாதனும் பொறுப்பேற்று ‘சக்தி' பத்திரிகையை உருவாக்கி வந்தனர். காலப்போக்கில், 'சக்தி' இதழ் நிறுத்தப்பட்டது.   

இந்த இதழ்களில் சில தமிழம் "நாள் ஒரு நூல்" திட்டத்தில் எண்ணிம வடிவில் பாதுகாக்கப்பட்டுள்ளன.

வரலாறு 
1930ஆம் ஆண்டு இந்திய விடுதலைப் போராட்டத்தில் உப்புச் சத்தியாகிரகம் நடைபெற்றபோது, ஆங்கிலேய அரசாங்கம் இதற்கு மக்கள் அணி திரள கூடும் என்பதால் போராட்டத்தை ஒடுக்க கடும் நடவடிக்கையை எதிர்ப்பாளர்கள் மீது எடுத்தது. இதனால் விடுதலைப் போராட்டத்தில் தளர்ச்சி ஏற்பட்டது, இத்தளர்ச்சியை சமாளிக்க மக்கள் உள்ளங்களில் விடுதலைக் உணர்ச்சியை ஏற்படுத்த இதழ்கள் பெரிதும் உதவும் என்று சிலர் முயன்றனர். இதன் விளைவு 30களில் தமிழில் காந்தி, சுதந்திரச் சங்கு, மணிக்கொடி, தினமணி போன்ற இதழ்கள் தோன்றின, இதைத் தொடர்ந்து வை. கோவிந்தன் என்பவரால் மக்களிடையில் விடுதலை உணர்ச்சியை ஏற்படுத்தவும், காந்திய கொள்கையை பரப்பவும் இந்த இதழை 1939 ஆகத்து மாதத்தில் தொடங்கப்பட்டது.

தொடக்கத்தில் ஆறு இதழ்கள் ஒரு மலர் என்றும், பின்னர் 12 இதழ்கள் ஒரு மலர் என்றும் காணப்பட்டுள்ளன. இடையில் சில இதழ்கள் வராமல் போனால் அடுத்த வந்த இதழ் இரண்டு மாதங்களுக்கு அல்லது மூன்று மாதங்களுக்கு இணைந்த ஒரே இதழாகக் கணக்கிடப்பட்டது. திசம்பர் 1951 முதல் அக்டோபர் 1953 வரை சக்தி இதழ் வெளிவராமல் இருந்தது. நவம்பர் 1953 முதல் ஏப்ரல் 1954 வரை மறுபடியும் வெளிவந்தன. மார்ச் 1950க்கு பிறகு, பத்திரிகைக் காகிதக் கட்டுப்பாட்டுச் சட்டம் வந்ததை ஓட்டி, இதழாக வராமல் நூலாக சக்தி வந்தது.

கொள்கைகள் 
அரசியற்கொள்கையை பொறுத்தவரை, தமிழ்நாட்டிலுள்ள பெரும்பான்மையான இதழ்கள் பின்பற்றிய காந்திய வழியில் விடுதலை உணர்ச்சியை பரப்பும் நோக்கில் இறுதிவரை காந்திய கொள்கையில் மாறுபாடு இன்றிச் செயல்பட்டது. பாக்கித்தான் பிரிவினையை காந்தியின் கருத்தை மீறி சக்ரவர்த்தி இராசகோபாலாச்சாரி ஆதரித்ததை எதிர்த்தது. "மகாத்மா வாழ்க! ராஜாஜி வாழ்க!" என்று கூறி வந்த சக்தி இதழ், இப்பிரச்சனையில் காந்தி கருத்தை ஏற்று இராசகோபாலாச்சாரியை எதிர்த்தது.

சிறப்புகள் 
இந்த இதழ் ஆங்கில மாதங்களையும் ஆண்டுகளையும் முன் அட்டையில் குறிப்பிடாமல், பின் அட்டையில் ஆங்கில மாதத்தோடு ஆண்டும் குறிப்பிட்டு வெளிவந்தது. முன் அட்டையில் தமிழ் ஆண்டோடு தமிழ் மாதங்களின் பெயருடன் வெளிவந்தது.

மேற்கோள்கள் 

கலை இலக்கிய தமிழ் இதழ்கள்
இந்தியத் தமிழ் இதழ்கள்
1940 களில் வெளிவந்த தமிழ் இதழ்கள்
நின்று போன தமிழ் இதழ்கள்
சீனிவாசகம் ஸ்ரீ பத்மராஜா

சீனிவாசகம் ஸ்ரீ பத்மராஜா (ஆங்கிலம்: S. P. Seenivasagam), (1917 - சூலை 4, 1975) எனும் டத்தோ ஸ்ரீ எஸ். பி. சீனிவாசகம் மலேசியத் தமிழ்த் தலைவர்களுள் ஒருவர். ஈப்போ மாநில அரசியல் வரலாற்றில் முக்கிய நபர்களுள் ஒருவராகக் கருதப்படுபவர். எஸ்.பி என்று மக்களால் அன்பாக அழைக்கப் பட்டார். இவர் டி. ஆர். சீனிவாசகம் எனும் சீனிவாசகம் தர்ம ராஜாவின் மூத்த சகோதரர்.

டத்தோ ஸ்ரீ எஸ்.பி.சீனிவாசகம் ஈப்போ மெங்லம்பு நாடாளுமன்றத் தொகுதியின் மக்களவை உறுப்பினராகச் சேவை செய்தவர். கோலா பாரி சட்டமன்றத் தொகுதியின் உறுப்பினராகவும் சேவை ஆற்றியவர். எஸ்.பி. சீனிவாசகம் ஒரு மிகச் சிறந்த வழக்கறிஞர்.

மலேசியாவின் தலைசிறந்த நீதி நிபுணர்களில் ஒருவர். ஒரு கட்டத்தில் இவருக்கு நீதிபதி பணி வழங்கப்பட்டது. ஆனால், அதை அவர் மறுத்து விட்டார்.

வரலாறு
இவர் தன்னுடைய இளைய சகோதரருடன் இணைந்து 1953 ஆம் ஆண்டு மக்கள் முற்போக்கு கட்சியைத் தோற்றுவித்தார்.

சகோதரர்கள் இருவரில் இவர் அமைதியானவர். அதிகமாகப் பேச மாட்டார். டி.ஆர். சீனிவாசகம் ஈப்போ நாடாளுமன்ற உறுப்பினராக இருந்த போது எஸ்.பி.சீனிவாசகம் மெங்லெம்பு நாடாளுமன்ற உறுப்பினராக இருந்தார்.

மெங்லெம்பு நாடாளுமன்றத் தொகுதி, ஈப்போ நாடாளுமன்றத் தொகுதிக்கு அடுத்த தொகுதியாகும். 1959-ஆம் ஆண்டு பொதுத் தேர்தலில் மெங்லெம்பு நாடாளுமன்றத் தொகுதியில் போட்டியிட்டு வெற்றி பெற்றார். அதே தேர்தலில் கோலா பாரி சட்டமன்றத் தொகுதியிலும் வெறி பெற்று சாதனை படைத்தார்.

ரகுமான் தாலிப் வழக்கு

சீனிவாசகம் 1957-ஆம் ஆண்டில் இருந்து 1969-ஆம் ஆண்டு வரை மக்கள் முற்போக்கு கட்சியின் உதவித் தலைவராகப் பதவி வகித்தவர். மலேசியாவில் மிகவும் புகழ்பெற்ற அரசியல் தொடர்பான நீதிமன்ற வழக்குகளில் இவர் வாதாடி உள்ளார். அந்த வகையில் 1964 ஆம் ஆண்டு நடைபெற்ற அமைச்சர் ரகுமான் தாலிப் லஞ்ச ஊழல் வழக்கு மிக முக்கியமானதாகும்.

ரகுமான் தாலிப் அப்போதைய கல்வி அமைச்சராக இருந்தார். இந்த வழக்கில் ரகுமான் தாலிப் தோல்வி கண்டார். அது மட்டும் அல்ல. அவருடைய அமைச்சர் பதவியும் பறி போனது. அந்த வேதனையில் ரகுமான் தாலிப் நோயுற்று இறந்து போனார்.

டத்தோ ஸ்ரீ விருது

1965-ஆம் ஆண்டு வழக்கறிஞர் தனபாக்கியம் தேவியைத் திருமணம் செய்து கொண்டார். இவர் சிரம்பான் நகரைச் சேர்ந்தவர். டத்தின் தனபாக்கியம் தேவி 2006-ஆம் ஆண்டு காலமானார். இவருக்கு 1964-ஆம் ஆண்டு பேராக் சுல்தான் இட்ரிஸ் ஷா அவர்கள் டத்தோ விருதை வழங்கினார். 1972-ஆம் ஆண்டு டத்தோ ஸ்ரீ விருதும் வழங்கப் பட்டது.

அதற்கு முன்னர் அவர் ஆளும் பாரிசான் நேசனல் கட்சியுடன் இணைந்தார். அதனால் ஈப்போ மக்களிடையே மனக் கசப்புகள் உருவாகின. அதன் பின்னர் ஈப்போ அரசியலில் பற்பல மாற்றங்களும் ஏற்பட்டன.

எஸ்.பி.சீனிவாசகம் சாலை

1975 ஜூலை 4-ஆம் தேதி தன்னுடைய 58-ஆவது வயதில் மாரடைப்பினால் காலமானார். இவரின் சேவையைப் பாராட்டி ஈப்போவில் மஸ்ஜீத் இந்தியா சாலை எஸ்.பி.சீனிவாசகம் சாலை என்று பெயர் மாற்றம் செய்யப் பட்டது. அதற்கு முன்னர், ஈப்போவின் பிரதான சாலைகளில் ஒன்றான ஹியூ லோ சாலைக்கு இவருடைய பெயர் வைக்கப் பட்டது. இருப்பினும் அதை அவர் மறுத்து விட்டார்.

’மக்களுக்காகச் சேவை செய்ய அரசியலுக்கு வந்தேன். ஓர் அரசியல்வாதி நீதிபதியானால் அங்கே நீதிக்கு நியாயம் கிடைக்காது’ என்று தனக்கு வழங்கப்பட்ட நீதிபதி பதவியையும் மறுத்து விட்டார்.

மேற்கோள்கள்

வெளி இணைப்புகள்
 People's Progressive Party மக்கள் முன்னேற்றக் கட்சி 
 The Federal Territory PPP கூட்டரசுப் பகுதி மக்கள் முன்னேற்றக் கட்சி 

மலேசிய அரசியல்வாதிகள்
மலேசியத் தமிழ் அரசியல்வாதிகள்
1917 பிறப்புகள்
1975 இறப்புகள்
ஃபெட்ரிக் மார்ட்டின்

ஃபெட்ரிக் மார்ட்டின் (Frederick Martin, பிறப்பு: அக்டோபர் 12 1861, இறப்பு: திசம்பர் 13 1921) என்பவர்  இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டிகளிலும், 317 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1890 -1892 ல்,  இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.

மேற்கோள்கள்

இங்கிலாந்துத் துடுப்பாட்டக்காரர்கள்
1861 பிறப்புகள்
1921 இறப்புகள்
கென்ட் துடுப்பாட்டக்காரர்கள்
விசுடென் துடுப்பாட்டக்காரர்கள்
பிளேயர்ஸ் துடுப்பாட்டக்காரர்கள்
வடக்கு எதிர் தெற்கு துடுப்பாட்டக்காரர்கள்
முன் பொறியமைக்கப்பட்ட கட்டிடம்

முன் பொறியமைக்கப்பட்ட கட்டிடம் என்பது முற்றிலும் உலோகங்களால் ஆன பகுதிப் பொருட்களை கொண்டு வடிவமைக்கப்பட்டு நிறுவப்படும் சாய்வுக்கூரை வடிவிலான கட்டிடங்கள் ஆகும். இவை பெரும்பாலும் சேமிப்புக் கிடங்கு, தொழிற்கூடம், விளையாட்டு அரங்கம்,  உள் விளையாட்டு மைதானம், தேவாலயம், பள்ளிக் கூடம் விமானப் பணிமனை போன்ற அளவில் பெரிய அமைப்புகளுக்காகவே தேர்ந்தெடுக்கப்படுகின்றன.

சிறப்பம்சங்கள் 
மற்ற வகை கட்டிடங்களை காட்டிலும் விரைவாக கட்டி முடிக்க முடியும்.
சிறப்பாக அமைப்பியல் பொறியாளரால் வடிவமைக்கப் பட்டால் நிறையை குறைத்து சிக்கனமுள்ளதாக ஆக்கலாம்.
உலோகக் கூரைத் தகடுகளைத் தவிர்த்து மற்ற பகுதி பொருட்களை கழற்றி வேறு இடங்களுக்கு கொண்டு சென்று அங்கு கட்டிடத்தை அமைக்க முடியும்.
உலோகப் பகுதிப் பொருட்களை மறு சுழற்சி செய்யலாம்.
மேற்கூரைகளை மட்டும் பராமரித்தால் போதும்.

பெயர்க்காரணம் 
கட்டிடம் முழுவதும் பொறியாளர்களால் முன்திட்டமிடப்பட்டு வடிவமைக்கப்படுகின்றன. பகுதிப் பொருட்கள் (Columns, Rafters, Secondary and Sheeting) பெரும்பாலும் தொழிற் கூடத்தில் வெட்டப்பட்டு தேவையான துளைகள் இடப்பட்டு வடிவமைக்கப்படுகின்றன. எனவே கட்டிடம் அமைவிடத்தில் வேலை (On-Site Work) குறைவு. கட்டிட பகுதிப் பொருட்களை வரைபடங்களைப் பார்த்து ஒன்றிணைத்தால் (Erection) மட்டும் போதும்.

மேற்கோள்கள்

 உலோகக் கட்டிடங்கள்  பொறியியல்  கட்டிட வகைகள்
சனி ரோஹன கொடிதுவக்கு

சனி ரோஹன கொடிதுவக்கு (SANEE ROHANA KODITHUVAKKU,   பிறப்பு: பெப்ரவரி 15 1961),  இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய மக்கள் சுதந்திர முன்னணி சார்பில்   இரத்தினபுரி மாவட்டத்திலிருந்து மக்களால் தெரிவு செய்யப்பட்ட உறுப்பினர்.

வாழ்க்கைக் குறிப்பு 
எம்பிலிபிட்டியவில் வசிக்கும் இவர் பௌத்த மதத்தைச் சேர்ந்தவர்,

உசாத்துணை
 சனி ரோஹன கொடிதுவக்கு

இலங்கை அரசியல்வாதிகள்
இலங்கையின் 14வது நாடாளுமன்ற உறுப்பினர்கள்
1961 பிறப்புகள்
இரத்தினபுரி மாவட்ட நபர்கள்
பில்லி மிட்வின்டர்

பிலி மிட்வின்டர் (Billy Midwinter, பிறப்பு: சூன் 19 1851, இறப்பு: டிசம்பர் 3 1890),  இங்கிலாந்து அணியின் துடுப்பாட்டக்காரர். இவர் 12 தேர்வுத் துடுப்பாட்டப் போட்டிகளிலும், 160 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1877 - 1887 ல்  இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
.

இங்கிலாந்துத் துடுப்பாட்டக்காரர்கள்
1851 பிறப்புகள்
1890 இறப்புகள்
மெரில்பன் துடுப்பாட்ட சங்கத் துடுப்பாட்டக்காரர்கள்
ஆத்திரேலியத் துடுப்பாட்டக்காரர்கள்
பிளேயர்ஸ் துடுப்பாட்டக்காரர்கள்
கிலெளசெஸ்டர்சையர் துடுப்பாட்டக்காரர்கள்
பிரேங்க் மில்லிகன்

ஃப்ரேங்க் மில்லிகன் (Frank Milligan, பிறப்பு: மார்ச்சு 19 1870, இறப்பு: மார்ச்சு 31 1900) என்பவர்  இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டிகளிலும், 95 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1899 ல்,  இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.

மேற்கோள்கள்

இங்கிலாந்துத் துடுப்பாட்டக்காரர்கள்
1870 பிறப்புகள்
1900 இறப்புகள்
யார்க்சையர் துடுப்பாட்டக்காரர்கள்
ஜென்டில்மென் துடுப்பாட்டக்காரர்கள்
சை. பீர் முகம்மது

சை. பீர் முகம்மது (11 சனவரி 1942 – 26 செப்டம்பர் 2023) மலேசியாவின் மூத்த தமிழ் எழுத்தாளர்களுள் ஒருவர்; ஞானாசிரியன் எனும் புனைப்பெயராலும் அறியப்பட்டவர். திறனாய்வாளர், இலக்கியப் பேச்சாளர், தமிழ் இளைஞர் மணி மன்றம் முதலிய சமுதாய இயக்கங்களில் தீவிரமாகத் தொண்டாற்றியவர் என்ற அடிப்படையிலும் அறியப்பட்டவர்.

இளமைக் காலம் 
இரண்டாம் உலகப் போரின்போது மலேசியாவை ஆக்கிரமித்து யப்பான் ஐந்தாண்டுகள் ஆண்ட காலத்தில் பீர்முகமது பிறந்தார். சிறுவயதில் யப்பானிய வீரர்களின் கூடாரத்தில் கிடைக்கும் உணவை உண்டு வாழ்வைக் கழித்த அனுபவம் இவருக்கு உண்டு. இவரது தந்தை சயாம் மரண இரயில்பாதை அமைக்க பிடித்துச் செல்லப்பட்டார். அதன் பின்னர் சில ஆண்டுகளில் இவரின் தாயாரும் இறந்தார். ஏழுவயதில் உணவகத்தில் தட்டுக்களை கழுவும் வேலைப் பார்த்தார்.

எழுத்துத் துறை ஈடுபாடு
இவர்  1959 முதல் சுமார் ஐந்து தசாப்த்தங்களுக்கும் மேலாக எழுத்துத் துறையில் ஈடுபாடு காட்டி வருகிறார். சிறுகதைகள், நாவல்கள், கட்டுரைகள், புதுக் கவிதைகள், திறனாய்வுகள், இலக்கிய ஆய்வுக் கட்டுரைகள் என தமிழ் படைப்பிலக்கியத் துறையிலும் இலக்கிய ஆய்வுத்துறையிலும் தனது பங்களிப்பினைத் தொடர்ச்சியாக வழங்கிவருகிறார். இவரது முதல் சிறுகதை 1961-இல் சிங்கப்பூரின் மாணவன் இதழில் வெளிவந்தது. மலேசிய தேசிய பத்திரிகைளிலும் இதழ்களிலும் இவரின் ஆக்கங்கள் பிரசுரமாகியுள்ளன. அத்துடன் தமிழ் நாட்டில் "புதிய பார்வை", "கணையாழி", "கலைமகள்", "ஓம் சக்தி" போன்ற இதழ்களிலும் இவரது கதைகள் பிரசுரமாகியுள்ளன.

நூல்கள்
இவரால் எழுதப்பட்ட நூல்களில் சில வருமாறு
 வெண்மணல் (சிறுகதைத் தொகுப்பு)
 பயாஸ்கோப்காரனும் வான்கோழிகளும்
 சந்ததிகளும் இரப்பர் உறைகளும்
 அக்கினி வளையங்கள்
 பெண் குதிரை (நாவல் - 1997)
 கைதிகள் கண்ட கண்டம் (பயணக் கட்டுரை - 1997)
 மண்ணும் மனிதர்களும் (பயணக் கட்டுரை - 1998)
 வேரும் வாழ்வும் - பாகம் 1 (1999)
 வேரும் வாழ்வும் - பாகம் 2 (2001)
 வேரும் வாழ்வும் - பாகம் 3 (2001)
 மலேசியத் தமிழர்களின் வாழ்வும் இலக்கியமும் (தொகுப்பாசிரியர், 2001);
 திசைகள் நோக்கிய பயணங்கள் (கட்டுரை, 2006)

வேரும் வாழ்வும்
வேரும் வாழ்வும் என்பது  மலேசிய எழுத்தாளர்களின் பல்வேறு சிறுகதைகளின் தொகுப்பு நூலாகும். இதன் மூன்று  பாகங்கள் வெளிவந்துள்ளன. இந்த தொகுதிகள் மூலம் மலேசியா சிறுகதை இலக்கியப் பரப்பினை அறிந்து கொள்ளக்கூடியதாக உள்ளது.

இலக்கியப் பணி 
மலேசியத் தமிழ் இலக்கியத்தின் வளர்ச்சிக்கு பல வழிகளிலும் ஆதரவு வழங்கி வரும் இவர்  பல மலேசிய எழுத்தாளர்களின் படைப்புகளை நூலுருவாக்க  உதவியுள்ளார். அத்துடன் மலேசியத் தமிழ் எழுத்தாளர் சங்கத்தின் துணைத் தலைவராகவும் இருந்துள்ளார்.

இதழாசிரியர் 
மலேசியாவிலிருந்து வெளிவந்த "உதய சக்தி" என்னும் இதழின் ஆசிரியராகவும் பணியாற்றியுள்ளார்.

பரிசுகளும் விருதுகளும்
 "செந்தமிழ் மாமணி" (1998); சென்னை தாய்மண் இலக்கியக் கழகம் வழங்கியது.
 "எழுத்துச் செம்மல்"; பழனி தமிழ் நாட்டுக் கவிஞர் பேரணி வழங்கியது.
 தங்க விருதும் தமிழ்ச் செம்மல் விருதும்  தமிழ் நாட்டுப் பாட்டாளி மக்கள் கட்சி வழங்கியது
 பணமுடிப்பு (1996); பாரதிதாசன் விழாக் குழுவினர் வழங்கியது
 "மணிச்சுடர்"; பினாங்கு மணிமன்றம் வழங்கியது
 கோ. சாரங்கபாணி விருது மலேசியத் தமிழ் எழுத்தாளர் சங்கம் (1984). வழங்கியது
 தான்சிறீ ஆதிநாகப்பன் விருது 2007

மேற்கோள்கள் 

 சை. பீர் முகம்மது 

மலேசியத் தமிழ் எழுத்தாளர்கள்
1942 பிறப்புகள்
2023 இறப்புகள்
திரு. ஒலிம்பியா

திரு. ஒலிம்பியா (மிசுடர் ஒலிம்பியா, Mr. Olympia)  என்பது உடல் கட்டுதல் துறையில் சிறந்து விளங்கும் ஆணழகர்களுக்கு வழங்கப்படும் உயரிய விருது ஆகும். இதற்கான சர்வதேச உடல் கட்டுதல் போட்டி அல்லது ஆணழகன் போட்டியை  சர்வதேச உடல் கட்டுதல் மற்றும் உடல் கோப்பு சம்மேளனம் (IFBB) வருடந்தோறும் நடத்துகிறது. இப்பட்டத்தை அதிகமுறை (8 முறைகள்) வென்றவர்கள் திரு. லீ கேனி (1984–1991) மற்றும் திரு. ரோனி கோல்மன் (1998–2005) ஆவார்கள். நடப்பு திரு. ஒலிம்பியா திரு. சே கட்லர்  ஆவார். இதன் முதல் போட்டி 1965ஆம் வருடம் செப்டம்பர் 16ஆம் நாள் ஐக்கிய அமெரிக்காவிலுள்ள நியூயார்க் நகரில் நடைபெற்றது, பட்டத்தை அமெரிக்காவின் லேரி ச்காட் தட்டிச் சென்றார். இதில் பெண்களுக்கான உடல் கட்டுதல் போட்டிகளும் நடைபெறும் என்பது குறிப்பிடத்தக்கது.

திரு. ஒலிம்பியா போட்டியில் கலந்து கொள்ள அடிப்படைத் தகுதிகள்
 முதல் தகுதியே திரு. உலகம் ஆணழகன் போட்டியில் முன்னிலை பெற்றிருப்பது தான்
 கடந்த 5 வருடங்களுக்குள் திரு. ஒலிம்பியா வென்றவராக இருத்தல் வேண்டும்.
 கடந்த திரு. ஒலிம்பியா போட்டியில் முதல் 6 இடங்களுக்குள் வந்தவராக இருத்தல் வேண்டும்.
 கடந்த ஆர்னால்ட் முதல்நிலை போட்டியில் முதல் 6 இடங்களுக்குள் வந்தவராக இருத்தல் வேண்டும்.
 கடந்த நியூயார்க் ஆண்களுக்கான தொழிற்சார் உடல்கட்டுதல் போட்டியில் முதல் 5 இடங்களுக்குள் வந்தவராக இருத்தல் வேண்டும்.
 ஏதேனும் சர்வதேச உடல் கட்டுதல் மற்றும் உடல் கோப்பு சம்மேளனம் அங்கீகாரம் பெற்ற போட்டிகளில் முதல் 3 இடங்களுக்குள் வந்தவராக இருத்தல் வேண்டும்.

வெற்றிகளின் எண்ணிக்கை வாரியாக பட்டியல்

மேலும் பார்க்க
ஆர்னால்ட் முதல்நிலை
நியூயார்க் ஆண்களுக்கான தொழிற்சார் உடல்கட்டுதல்
திரு. உலகம்

மேற்கோள்கள்

உடல்கட்டுதல்
பிராங்க் மிச்செல்

பிராங்க் மிச்செல் (Frank Mitchell, பிறப்பு: ஆகத்து 13 1872, இறப்பு: அக்டோபர் 11 1935),  இங்கிலாந்து அணியின் துடுப்பாட்டக்காரர் ஆவார். இவர் ஐந்து தேர்வுத் துடுப்பாட்டப் போட்டிகளிலும், 199 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1899 - 1912 ல்,  இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.

மேற்கோள்கள்

இங்கிலாந்துத் துடுப்பாட்டக்காரர்கள்
1872 பிறப்புகள்
1935 இறப்புகள்
கேம்பிரிச்சுப் பல்கலைக்கழகத் துடுப்பாட்டக்காரர்கள்
யார்க்சையர் துடுப்பாட்டக்காரர்கள்
தென்னாபிரிக்கத் துடுப்பாட்டக்காரர்கள்
விசுடென் துடுப்பாட்டக்காரர்கள்
தென்னாபிரிக்கத் தேர்வுத் துடுப்பாட்டக்காரர்கள்
ஜென்டில்மென் துடுப்பாட்டக்காரர்கள்
பிரெட் மோர்லி

ஃப்ரெட் மோர்லி (Fred Morley, பிறப்பு: டிசம்பர் 16 1850, இறப்பு: செப்டம்பர் 28 1884) என்பவர்  இங்கிலாந்து அணியின் துடுப்பாட்டக்காரர் ஆவார். இவர் நான்கு தேர்வுத் துடுப்பாட்டப் போட்டிகளிலும், 232 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1880 - 1883 ல்,  இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

மேற்கோள்கள்

இங்கிலாந்துத் துடுப்பாட்டக்காரர்கள்
1850 பிறப்புகள்
1884 இறப்புகள்
நாட்டிங்ஹாம்சையர் துடுப்பாட்டக்காரர்கள்
மெரில்பன் துடுப்பாட்ட சங்கத் துடுப்பாட்டக்காரர்கள்
பிளேயர்ஸ் துடுப்பாட்டக்காரர்கள்
வடக்கு எதிர் தெற்கு துடுப்பாட்டக்காரர்கள்
19 ஆம் நூற்றாண்டுத் தமிழ் இதழ்கள்

19 ம் நூற்றாண்டு அல்லது 1800 களின் நடுப்பகுதியில் இருந்து தமிழ் மொழியில் முதன்முதலாக இதழ்கள் அச்சில் வெளிவரலாயின.  இவ்வாறு தமிழில் முதலில் வெளிவந்த இதழ்களில் பெரும்பாலானவை கிறித்தவ மற்றும் இந்து சமயக் கருத்துக்களை வெளியிட்டன.

பட்டியல் 
 1802 - அரசாங்க வர்த்தமானி (இலங்கை அரசிதழில் தமிழ்ப் பதிப்பு)
 1812 - மாசத் தினச் சரிதை
 1815 - யாழ்ப்பாணத் திருச்சபை காலாண்டு இதழ்
 1823 - நிர்வாகச் சிற்றிதழ் (பாண்டிச்சேரி அரசிதழ்)
 1829 - சுஜநரஞ்சனி (பெங்களூரில் இருந்து வெளியான இதழ்)
 1931 - தமிழ் இதழ்  (தமிழ் மேகசின்)
 1835 - வித்த்யார்ப்பணம்
 1841 - உதயதாரகை 
 1844 - உதயாதித்தன்
 1845 - நற்போதகம்
 18?? - உடைகல் (19 நூற் தமிழ்ப் பத்திரிகை)
 1863 - இலங்காபிமானி
 1864 - இலங்கைக்காவலன்
 1864 - தத்துவபோதினி
 1867 - நட்புப் போதகன்
 1869 - ஜநவிநோதிநி
 1871 - ஞானபாநூ
 1872 - அமிர்தவசனி
 1873 - புதினாலங்காரி
 1877 - இலங்கை நேசன்
 1877 - சித்தாந்த சங்கிரகம்
 1877 - சுதேசாபிமானி 
 1879 - சிந்தாந்த ரத்நாகரம்
 1880 - சிவபக்தி சந்திரிகா
 1880 - உதயபானு
 1880 - இடைநிலைப் பள்ளி உயர்நிலைப் பள்ளி நண்பன்
 1881 - இடைநிலைப் பள்ளி உயர்நிலைப் பள்ளி துணைவன்
 1883 - இந்து மதப் பிரகாசிகை
 1884 - சதிய வேதானுசாரம்
 1886 - தத்துவவிவேசினி
 1886 - பிரம்ப வித்யா பத்திரிகை
 1887 - கிராமப் பள்ளி உபாத்தியாயர்
 1887 - தரங்கப்பாடி மிசன் பத்திரிகை
 1887 - மாதர் மித்திரி
 1887 - மகாராணி
 1888 - மாதர் மித்திரி
 1889 - விவிலிய நூல் விளக்கம்
 1889 - வைதீக சிந்தாந்த தீபிகை
 1891 - விவேகச் சிந்தாமணி (இதழ்)
 1897 - ஞான போதினி
 1897 - தமிழ்க் கல்வி பத்திரிகை
 1898 - அருணோதயம்
 1898 - உபநிடதார்த்த தீபிகை
 1898 - உபநிடத்துவித்தியா
 1898 - சித்தாந்த தீபிகை
 1899 - மாதர் மனோரஞ்சனி
 1900 - கிவார்சனா தீபிகை

காலப்பகுதி அறியப்படாதவை
 கத்தோலிக்க பாதுகாவலன்
 சென்னைப்பட்டினம் - வேதாந்த நிர்ணயப்பத்திரிகை
 தத்துவ விசாரிணி
 சைவாபிமானி

மேற்கோள்கள்

உசாத்துணைகள் 
 அ. மா. சாமி. (1992). 19 - ஆம் நூற்றாண்டுத் தமிழ் இதழ்கள். சென்னை: நவமணி பதிப்பகம்.

கால வரிசைப்படி தமிழ் இதழ்கள்
பத்தொன்பதாம் நூற்றாண்டு
பில்லி முர்டாக்

பில்லி முர்டாக் (Billy Murdoch, பிறப்பு: அக்டோபர் 18 1854, இறப்பு: பெப்ரவரி 18 1911),  இங்கிலாந்து அணியின் துடுப்பாட்டக்காரர். இவர் 19 தேர்வுத் துடுப்பாட்டப் போட்டியிலும் 391 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1887- 1892 ல் ,  இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

இங்கிலாந்துத் துடுப்பாட்டக்காரர்கள்
1854 பிறப்புகள்
1911 இறப்புகள்
மெரில்பன் துடுப்பாட்ட சங்கத் துடுப்பாட்டக்காரர்கள்
ஆத்திரேலியத் துடுப்பாட்டக்காரர்கள்
ஆங்கிலேயக் குச்சக் காப்பாளர்கள்
ஜென்டில்மென் துடுப்பாட்டக்காரர்கள்
வடக்கு எதிர் தெற்கு துடுப்பாட்டக்காரர்கள்
ஸ்விஸ் ரீ

ஸ்விஸ் ரீஇன்சுரன்ஸ் கம்பெனி லிமிடெட் (ஆங்கிலம்: Swiss Reinsurance Company Ltd, ஜெர்மன்: Schweizerische Rückversicherungs-Gesellschaft AG) பொதுவாக ஸ்விஸ் ரீ (Swiss Re) என்று அழைக்கபடுகிறது. இது சுவிட்சர்லாந்து நாட்டில் அமைக்கபெற்ற மறுகாப்பீட்டு நிறுவனம். இது உலகின் இரண்டாவது பெரிய மறுகாப்பீட்டு நிறுவனம். இதன் தலைமையகம் சூரிக் நகரத்தில் உள்ளது. 1863ல் ஆரம்பிக்கபட்ட ஸ்விஸ் ரீ தற்பொது இருபதிற்கும் மேற்பட்ட நாடுகளில் செயல்படுகிறது.

வரலாறு
1861ம் ஆண்டு க்லாரஸ் நகரில் எற்பட்ட பெறும் தீ சுவிட்சர்லாந்தில் பேரழிவுகளுக்கான காப்பீடு பற்றாக்குறை இருப்பதை காட்டியது. இதனால் 1863ல் ஹெல்வெஷியா ஜெனரல் இன்சுரன்ஸ் நிறுவனம், கிரெடிட் சுவிஸ் மற்றும் பாஸ்லர் ஹான்டல்ஸ்பெஙக் ஆகிய நிறுவனங்கள் ஸ்விஸ் ரீஇன்சுரன்ஸ் நிறுவனத்தைத் தொடங்கின். அடிப்படை முதல் 6 மில்லியன் சுவிசு பிராங்க் ஆகும்.

1956க்குள் ஸ்விஸ் ரீ அனைத்து கண்டங்களிலும் தனது கிளைகளை தொடங்கியிருந்தது. அதன் 100வது ஆண்டான 1963ல் மொத்தம் 75 நாடுகளில் உள்ள 1000 நிறுவனங்களுடன் மறுகாப்பீடு ஒப்பந்த்ம் செய்துகொண்டிருந்தது.

செப்டம்பர் 11, 2001 தாக்குதல்கள்களின் போது உலக வர்த்தக மையக் கட்டடத்தின் (அதன் ஒப்பந்ததாரர் சில்வர்ஸ்டெயின் பிராபர்டீஸ்) முன்னனி காப்பீடாளராக ஸ்விஸ் ரீ இருந்தது. அத்தாக்குதலுக்கு பின் காப்பீட்டுத்தொகை தொடர்பாக, சில்வர்ஸ்டெயின் பிராபர்டீசுக்கும் மற்ற காப்பீட்டாளர்களுக்கும் உடன்பாடு ஏற்படவில்லை. 2004ல் இவ்வழக்கிற்கு இரு நடுவர் குழுக்கள் சில்வர்ஸ்டெயின் பிராபர்டீசிற்கு US $4.6 பில்லியன் காப்பீட்டுத்தொகையாக வழங்க உத்தரவிட்டனர்..

மேற்குறிப்புகள்

வணிக நிறுவனங்கள்
அனைத்துலக இளைஞர் ஆண்டு (2010-2011)

12 ஆகத்து 2010 ஆம் ஆண்டு தொடங்கும் ஓராண்டுக் காலத்தை அனைத்துலக இளைஞர் ஆண்டு என ஐக்கிய நாடுகள் அவை அறிவித்தது. 1985 ஆம் ஆண்டு கடைப்பிடிக்கப்பட்ட முதலாவது அனைத்துலக இளைஞர் ஆண்டின் 25 ஆவது ஆண்டு நிறைவுடன் பொருந்துமாறு, 2009 ஆம் ஆண்டு டிசம்பர் 18 ஆம் தேதி, இதற்கான A/RES/64/134 இலக்கத் தீர்மானத்தை ஐக்கிய நாடுகள் பொதுச் சபை நிறைவேற்றியது. இந்த இளைஞர் ஆண்டின் கருப்பொருள் "கலந்துரையாடலும் ஒருவரையொருவர் புரிந்துகொள்ளலும்" என்பதாகும்.

நோக்கம்
அனைத்துலக இளைஞர் ஆண்டு அறிவிக்கப்பட்டதில் கவனத்துக்கு எடுத்துக்கொண்ட விடயங்களாகப் பின்வருவனவற்றை இதுகுறித்த ஐக்கிய நாடுகள் பொதுச்சபைத் தீர்மானம் குறிப்பிடுகிறது:

 ஐக்கிய நாடுகளின் பட்டயத்தில் பொதிந்துள்ள கொள்கைகளுக்கு அமைதல். 
 1965 ஆம் ஆண்டில், அமைதி தொடர்பான விழுமியங்கள், ஒருவரையொருவர் மதித்தல், மக்களிடையே புரிந்துணர்வு என்பன தொடர்பாக ஐக்கிய நாடுகள் பொதுச் சபை நிறைவேற்றிய தீர்மானத்தைக் கணக்கில் எடுத்துக்கொண்டமை. 
 அமைதி தொடர்பான விழுமியங்களை அறிந்துகொள்ளல், மனித உரிமைகளுக்கும் அடிப்படைச் சுதந்திரத்துக்கும் மதிப்பளித்தல், முன்னேற்றத்திலும் வளர்ச்சியிலும் ஒற்றுமையாகவும் உறுதியாகவும் இருத்தல் போன்றவற்றின் முக்கியத்துவத்தை இளைஞரிடையே பரப்புவதற்கான தேவை.
 இன்றைய இளைஞர்களின் பிரச்சினைகளும், அவர்களின் ஆற்றலும் கையாளப்படும் விதம் தற்கால சமூக பொருளாதார நிலைமைகள்மீதும், வருங்காலத் தலைமுறையினரின் நலன்கள், வாழ்க்கைநிலை என்பவற்றின் மீது செல்வாக்கைக் கொண்டிருக்கிறது என்பதை உணர்ந்தமை.
 தமது ஆற்றல், ஆர்வம், ஆக்கத்திறன் ஆகியவற்றை சமூக, பொருளாதார, பண்பாட்டு வளர்ச்சிக்கும்; ஒவ்வொருவருக்கும் இடையேயான புரிந்துணர்வை வளர்த்தெடுப்பதற்கும் பயன்படுத்துவதற்கு இளைஞர்களை ஊக்குவிக்கவேண்டும் என நம்புதல். 
 1985 ஆம் ஆண்டின் அனைத்துலக இளைஞர் ஆண்டுக் கடைப்பிடிப்பின் 25 ஆவது ஆண்டு நிறைவை நினைவுகூர்தல்.

செயற்பாடுகள்
அனைத்துலக இளைஞர் ஆண்டின் நோக்கங்களை அடைவதற்கான செயற்பாடுகளை முன்னெடுக்குமாறும், பல்வேறு மட்டங்களிலும் நிகழும் ஒன்றியைந்த செயல்பாடுகளின் வாய்ப்புக்களைப் பயன்படுத்திக் கொள்ளுமாறும்; உறுப்பு நாடுகளையும், சிறப்பு நிறுவனங்களையும், ஐக்கிய நாடுகளின் நிதியங்கள், திட்டங்கள் போன்றவற்றையும் தீர்மானம் கேட்டுக்கொண்டது.

குறிப்புகள்

இவற்றையும் பார்க்கவும்
 ஐக்கிய நாடுகள் கடைப்பிடிப்புக்கள் - அனைத்துலக ஆண்டு
 அனைத்துலக இளைஞர் ஆண்டு (1985)

வெளியிணைப்புக்கள் 
 அனைத்துலக இளைஞர் ஆண்டு இணையத்தளம்

ஐக்கிய நாடுகள் கடைப்பிடிப்புக்கள்
2010 நிகழ்வுகள்
2011 நிகழ்வுகள்
1985
கூகுள் கலைகளும் பண்பாடுகளும்

கூகுள் கலைகளும் பண்பாடுகளும் (Google Arts & Culture), முன்னர் கூகுள் கலைச் செயல்திட்டம் (Google Art Project) என்பது உலகின் தலைசிறந்த மற்றும் பெருமை வாய்ந்த அருங்காட்சியகங்கள், கண்காட்சியகங்கள் போன்றவற்றை இணையம் மூலம் நாமே நேரில் சென்று நடந்து பார்ப்பது போன்ற  முப்பரிமாணத் தோற்றத்தில் காண உதவும் மென்பொருள் ஆகும். இந்த வசதியை கூகுள் நிறுவனம் மக்களுக்கு இலவசமாக வழங்குகிறது. அருங்காட்சியகங்களில் உள்ள அரிய பொருட்களையும் ஓவியங்களையும் நாம் மிக நெருக்கமான முப்பரிமாணத் தோற்றத்தில் காணலாம். மேலும் நாம் நமது சொந்த கலைப் படைப்புகளையும் இத்தளத்தில் பகிர்ந்து கொள்ள முடியும். இச்சேவையினை பயன்படுத்த எந்த விதமான மென் பொருட்களையும் கணினியில் நிறுவ வேண்டியதில்லை. இணைய உலாவியிலேயே நேரடியாக பயன்படுத்தலாம்.

வெளி இணைப்புகள் 

 கூகுள் கலைச் செயல்திட்டம்

மேற்கோள்கள்

கூகுள் மென்பொருள்
அனைத்துலக இளைஞர் ஆண்டு (1985)

1985 ஆம் ஆண்டை அனைத்துலக இளைஞர் ஆண்டு என ஐக்கிய நாடுகள் அவை அறிவித்தது. 1984 ஆம் ஆண்டு நவம்பர் மாதம் 23 ஆம் தேதி ஐக்கிய நாடுகள் பொதுச் சபையின் 71 ஆவது கூட்டத்தில் இதற்கான தீர்மானம் (இல.A/RES/39/22) நிறைவேற்றப்பட்டது. "பங்கேற்பு, வளர்ச்சி, அமைதி" என்பது இந்த இளைஞர் ஆண்டின் கருப்பொருள்.

பின்னணி
ஐக்கிய நாடுகள் பொதுச்சபை 1978 ஆம் ஆண்டு நவம்பர் 3 ஆம் திகதி முதன் முதலாக அனைத்துலக இளைஞர் ஆண்டு ஒன்றை அறிவிக்கவேண்டும் எனத் தீர்மானம் (33/7) நிறைவேற்றியது. 1979 ஆம் ஆண்டு ஆகத்து 3 ஆம் தேதி ஐக்கிய நாடுகளின் பொருளாதார, சமூக மன்றம் அனைத்துலக ஆண்டுகள் தொடர்பில் நிறைவேற்றிய தீர்மானத்தையும் கருத்தில் கொண்டு, 1979 டிசம்பர் 17 ஆம் தேதி ஐக்கிய நாடுகள் பொதுச்சபை 1985 ஆம் ஆண்டை அனைத்துலக இளைஞர் தினமாக அறிவிக்கவேண்டும் எனத் தீர்மானம் நிறைவேற்றியது. இதன் பின்னர் 1980, 81, 82, 83 ஆம் ஆண்டுகளிலும் இது குறித்த தீர்மானங்கள் நிறைவேற்றப்பட்டன. 1984 ஆம் ஆண்டு நவம்பர் 23 ஆம் நாள் இது குறித்த இறுதித் தீர்மானம் ஏற்றுக்கொள்ளப்பட்டது.

நோக்கம்
மனிதகுலத்தின் எதிர்காலத்தை உருவாக்குவதில் இளைஞர்களின் நேரடிப் பங்கேற்பின் இன்றியமையாமையையும்; நேர்மை, நீதி என்பவற்றின் அடிப்படையில் புதிய அனைத்துலகப் பொருளாதார ஒழுங்கைச் செயற்படுத்துவதில் இளைஞர்கள் ஆற்றக்கூடிய பங்களிப்பின் முக்கியத்துவத்தையும் ஏற்றுக்கொண்டு இந்த அனைத்துலக ஆண்டு அறிவிக்கப்பட்டது.

அனைத்துலக இளைஞர் ஆண்டு அறிவிக்கப்பட்டதில் கவனத்துக்கு எடுத்துக்கொண்ட விடயங்களாகப் பின்வருவனவற்றை இதுகுறித்த ஐக்கிய நாடுகள் பொதுச்சபைத் தீர்மானம் குறிப்பிடுகிறது:

 ஐக்கிய நாடுகளின் பட்டயத்தில் பொதிந்துள்ள கொள்கைகளுக்கு அமைதல். 
 1965 ஆம் ஆண்டில், அமைதி தொடர்பான விழுமியங்கள், ஒருவரையொருவர் மதித்தல், மக்களிடையே புரிந்துணர்வு என்பன தொடர்பாக ஐக்கிய நாடுகள் பொதுச் சபை நிறைவேற்றிய தீர்மானத்தைக் கணக்கில் எடுத்துக்கொண்டமை. 
 அமைதி தொடர்பான விழுமியங்களை அறிந்துகொள்ளல், மனித உரிமைகளுக்கும் அடிப்படைச் சுதந்திரத்துக்கும் மதிப்பளித்தல், முன்னேற்றத்திலும் வளர்ச்சியிலும் ஒற்றுமையாகவும் உறுதியாகவும் இருத்தல் போன்றவற்றின் முக்கியத்துவத்தை இளைஞரிடையே பரப்புவதற்கான தேவை.
 இளைஞர்களின் ஆற்றல், ஆர்வம், ஆக்கத்திறன் ஆகியவற்றை,
 தேச உருவாக்கம்; 
 ஐக்கிய நாடுகள் பட்டயத்தில் குறிப்பிட்டபடி, அந்நிய ஆக்கிரமிப்பு, மேலாதிக்கம் என்பவற்றுக்கு எதிரான தேச விடுதலைப் போராட்டம் மற்றும் தன்னாட்சி; 
 மக்களின் சமூக, பொருளாதார, பண்பாட்டு வளர்ச்சி; 
 புதிய அனைத்துலகப் பொருளாதார ஒழுங்கைச் செயற்படுத்தல்; 
 உலகின் அமைதியைக் காத்தல் மற்றும் பன்னாட்டுக் கூட்டுறவு புரிந்துணர்வு ஆகியவற்றை வளர்த்தல் 
 போன்றவற்றுக்காகப் பயன்படுத்திக்கொள்ள வேண்டிய தேவை. 
 ஐக்கிய நாடுகள் அவையின் 40 ஆவது ஆண்டு நிறைவை நினைவுகூர்தல்.
 இன்றைய உலகில் இளைஞர்களின் பங்கு குறித்தும் நாளைய உலகில் அவர்களது எதிர்பார்ப்புக்கள் குறித்தும் கவனம் செலுத்தவேண்டும் என்பதையும் வலியுறுத்துதல்.

செயற்பாடுகள்
அனைத்துலக இளைஞர் ஆண்டின் நோக்கங்களை அடைவதற்கான செயற்பாடுகளை முன்னெடுக்குமாறும், பல்வேறு மட்டங்களிலும் நிகழும் ஒன்றியைந்த செயல்பாடுகளின் வாய்ப்புக்களைப் பயன்படுத்திக் கொள்ளுமாறும்; உறுப்பு நாடுகளையும், சிறப்பு நிறுவனங்களையும், ஐக்கிய நாடுகளின் நிதியங்கள், திட்டங்கள் போன்றவற்றையும் தீர்மானம் கேட்டுக்கொண்டது.

குறிப்புகள்

இவற்றையும் பார்க்கவும்
 ஐக்கிய நாடுகள் கடைப்பிடிப்புக்கள் - அனைத்துலக ஆண்டு
 அனைத்துலக இளைஞர் ஆண்டு (2010-2011)

வெளியிணைப்புக்கள் 
 அனைத்துலக இளைஞர் ஆண்டு தொடர்பான தீர்மானங்கள்

ஐக்கிய நாடுகள் கடைப்பிடிப்புக்கள்
1985 நிகழ்வுகள்
கூகுள் உடல் உலாவி

கூகுல் உடல் உலாவி அல்லது கூகுல் பாடி பிரௌசர் (Google Body Browser) என்பது மனித உடலை இணையம் மூலம் முப்பரிமாணத் தோற்றத்தில் காண உதவும் மென்பொருள் ஆகும். இந்த வசதியை கூகுள் நிறுவனம் மக்களுக்கு இலவசமாக வழங்குகிறது. இதன் மூலம் உடலின் ஒவ்வொரு உள் உறுப்புகளையும் தசை மண்டலம், நரம்பு மண்டலம், எலும்பு மண்டலம் வாரியாக படலம் (Layer) படலமாக பார்க்கலாம். இச்சேவையினை பயன்படுத்த எந்த விதமான மென் பொருட்களையும் கணினியில் நிறுவ வேண்டியதில்லை. இணைய உலாவியிலேயே நேரடியாக பயன்படுத்தலாம். இதில் அங்கங்கள் அனைத்தும் பெயர் குறிக்கப்பட்டு இருப்பதால் மாணவர்களுக்கும், மக்களுக்கும் பயனுள்ளதாய் இருக்கிறது.

மேலும் பார்க்க 
 கூகுள் கலைச் செயல்திட்டம்

வெளி இணைப்புகள்

மேற்கோள்கள்

 கூகுள் மென்பொருள்
அனைத்துலகப் பண்பாட்டு நல்லிணக்க ஆண்டு

2010 ஆம் ஆண்டை அனைத்துலகப் பண்பாட்டு நல்லிணக்க ஆண்டு என ஐக்கிய நாடுகள் அவை அறிவித்தது. யுனெசுக்கோவுக்கு அளிக்கப்பட்ட ஆணையின் படி இந்த ஆண்டு, அனைத்துலக அமைதிப் பண்பாட்டுக்கும், உலகச் சிறுவருக்கான வன்முறை இன்மைக்குமான பத்தாண்டின் நிறைவாகவும், புதிய உத்தியின் தொடக்கமாகவும் அமைகின்றது. மாறிவரும் அனைத்துலகச் சூழலில், தனது 2008 - 2013 ஆண்டுக் காலப்பகுதிக்கான உத்தியின் நோக்கங்களில் முதன்மையானதாக உள்ள இந்தக் கருப்பொருள் குறித்து, யுனெசுக்கோ கூடிய முக்கியத்துவம் அளித்தது.

நோக்கம்
மனித குலத்தின் தொடக்க காலத்திலிருந்தே இருந்துவரும் பண்பாடுகளுக்கு இடையிலான கொடுக்கல் வாங்கல்கள், அவற்றுக்கு இடையில் உருவாக்கப்படும் பிணைப்புக்கள் என்பவற்றின் முக்கியத்துவத்தை ஏற்றுக்கொள்வதன் மூலம், பண்பாட்டுப் பல்வகைமையின் பயன்களை மக்கள் விளங்கிக்கொள்ளச் செய்வதே இந்த ஆண்டின் முக்கியமான நோக்கம்.

நிகழ்வுகள்
ஏறத்தாழ 300 வரையிலான நிகழ்வுகளும், செயற்பாடுகளும் ஒழுங்கு செய்யப்பட்டன. உறுப்பு நாடுகளாலும், பல்வேறு பன்னாட்டு, உள்ளூர் அமைப்புக்களாலும், யுனெசுக்கோ செயலகத்தினாலும் இந் நிகழ்வுகளும், செயற்பாடுகளும் ஏற்பாடு செய்யப்பட்டன. இவ்வாறான நிகழ்வுகளுள் ஆய்வுகள், கூட்டங்கள், பொது விவாதங்கள், கண்காட்சிகள், விழாக்கள் என்பன உள்ளடங்கியிருந்தன. அத்துடன் மக்கள், பண்பாடுகளின் நல்லிணக்கத்தின் முக்கியத்துவத்தைப் புரிந்து கொள்வதற்கு உதவக்கூடிய முறைசார்ந்தனவும், முறைசாராதனவுமான கல்வியைப் பெற்றுக்கொள்வதற்கான வாய்ப்புக்களைக் கூட்டுவதற்கும் முயற்சிகள் எடுக்கப்பட்டன. பண்பாடுகளின் நோக்கில் தேவையான மாற்றங்களைக் கொண்டுவருவதற்கு ஊடகங்களையும், புதிய தொழில்நுட்பங்களையும் பயன்படுத்தும் செயல்பாடுகளும் முன்னெடுக்கப்பட்டன. மரபுவழி அறிவு, உள்ளூர் மக்களின் அறிவு ஆகியவை உட்பட்ட எல்லாவகை அறிவுகளையும் மதித்து ஏற்றுக்கொள்வதை ஊக்குவிக்கும் வகையிலான செயற்பாடுகளும் இடம்பெற்றன.

குறிப்புகள்

இவற்றையும் பார்க்கவும்
 ஐக்கிய நாடுகள் கடைப்பிடிப்புக்கள் - அனைத்துலக ஆண்டு
 அனைத்துலக அமைதிப் பண்பாட்டுக்கும், உலகச் சிறுவருக்கான வன்முறை இன்மைக்குமான பத்தாண்டு

வெளியிணைப்புக்கள் 
 அனைத்துலகப் பண்பாட்டு நல்லிணக்க ஆண்டு இணையத்தளம்

ஐக்கிய நாடுகள் கடைப்பிடிப்புக்கள்
2010 நிகழ்வுகள்
ஜேம்ஸ் ஓர்மண்ட்

ஜேம்ஸ் ஓர்மண்ட் (James Ormond, பிறப்பு: ஆகத்து 20 1977),  இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 137 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 2001 ல்,  இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

மேற்கோள்கள்

இங்கிலாந்துத் துடுப்பாட்டக்காரர்கள்
1977 பிறப்புகள்
வாழும் நபர்கள்
டக் பெட்கெட்

டக் பெட்கெட் (Doug Padgett, 20 சூலை 1934 – 20 சனவரி 2024),  இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 506 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1960 ல் ,  இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

இங்கிலாந்துத் துடுப்பாட்டக்காரர்கள்
1934 பிறப்புகள்
யார்க்சையர் துடுப்பாட்டக்காரர்கள்
மெரில்பன் துடுப்பாட்ட சங்கத் துடுப்பாட்டக்காரர்கள்
2024 இறப்புகள்
பிளேயர்ஸ் துடுப்பாட்டக்காரர்கள்
அனைத்துலக இயற்கை இழைகள் ஆண்டு

2009 ஆம் ஆண்டை அனைத்துலக இயற்கை இழைகள் ஆண்டு என ஐக்கிய நாடுகள் அவை அறிவித்தது. இதற்கான தீர்மானத்தை 2007 ஆம் ஆண்டு பெப்ரவரி 2 ஆம் தேதி கூடிய ஐக்கிய நாடுகள் பொதுச் சபை ஏற்றுக்கொண்டது. இதற்கான முதல் முன்மொழிவு 2004 ஆம் ஆண்டில், வல்லிழைகள் தொடர்பான அரசுகள்சார்ந்த குழுவும், சணல் தொடர்பான அரசுகள்சார் குழுவும் இணைந்து நடத்திய கூட்டுக் கூட்டம் ஒன்றில் உணவு வேளாண்மை அமைப்பினால் முன்வைக்கப்பட்டது. 2005 ஆம் ஆண்டின் உணவு வேளாண்மை அமைப்பின் மாநாடு இதனை ஏற்றுக்கொண்டது.

பின்னணி
இயற்கை இழைகள், உலக மக்களின் ஆடைத் தேவைகளை நிறைவேற்றுவதில் பெரும் பங்கு வகிப்பதுடன், இவற்றுக்கு மரபு வழியானதும், புதுத் தொழில்துறை சார்ந்தவையுமான பல பயன்பாடுகள் உள்ளன. இயற்கை இழைகளில் பெரும்பகுதியின் உற்பத்தி, வளரும் நாடுகளில் வாழும் சிறு விவசாயிகளின் பண வருவாய்க்கான மூலமாக விளங்குகிறது.  இதனால், வளரும் நாடுகளில் வறுமையை ஒழிப்பதில், செயற்கை இழைகளின் விற்பனையாலும், ஏற்றுமதியாலும் கிடைக்கும் வருமானம் பெரும் பங்கு வகிக்கிறது எனலாம். அத்துடன், இயற்கை இழைகளின் உற்பத்தியும், பயன்பாடும் சூழலியல் தொடர்பான பயன்களையும் அளிக்கிறது. இத்தகைய இயற்கை இழைகளின் பொருளாதார, சூழலியல் பண்புகள் தொடர்பில் மக்களின் புரிந்துணர்வை வளர்ப்பது முக்கியமானது.

நோக்கங்கள்
அனைத்துலக இயற்கை இழைகள் ஆண்டின் அடிப்படை நோக்கங்கள்:
 இயற்கை இழைகள் தொடர்பில் விழிப்புணர்வை உருவாக்குதலும், அதன் மூலம் அவற்றுக்கான தேவையைக் கூட்டுவதும்.
 இயற்கை இழைகள் தொடர்பான தொழில்கள் எதிர்கொள்ளும் பிரச்சினைகளைத் தீர்ப்பதில் உகந்த கொள்கைகளைக் கடைப்பிடிக்குமாறு அரசுகளை ஊக்குவித்தல்.
 இயற்கை இழைகள் தொழில் துறையில் பயனுள்ளவையும், நீடித்தவையுமான பன்னாட்டுக் கூட்டு முயற்சிகளை உருவாக்குதல். 
 இயற்கை இழைத் தொழில் துறையில் செயற்றிறனையும், பேண்தகைமையையும் கூட்டுதல்.

குறிப்புகள்

இவற்றையும் பார்க்கவும்
 ஐக்கிய நாடுகள் கடைப்பிடிப்புக்கள் - அனைத்துலக ஆண்டு

வெளியிணைப்புக்கள் 
 அனைத்துலக இயற்கை இழைகள் ஆண்டு இணையத்தளம் 
 ஐக்கிய நாடுகள் பொதுச் சபைத் தீர்மானம் 

ஐக்கிய நாடுகள் கடைப்பிடிப்புக்கள்
2009 நிகழ்வுகள்
2009
கென் பாமர்

கென் பாமர் (Ken Palmer, 22 ஏப்ரல் 1937 – 23 சூலை 2024),  இங்கிலாந்து அணியின் துடுப்பாட்டக்காரர் ஆவார். இவர் ஒரு தேர்வுத் துடுப்பாட்டப் போட்டியிலும், 314 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1965 ல் ,  இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

மேற்கோள்கள்

வெளி இணைப்புகள்
 

1937 பிறப்புகள்
2024 இறப்புகள்
இங்கிலாந்துத் துடுப்பாட்டக்காரர்கள்
சாமர்செட் துடுப்பாட்டக்காரர்கள்
மெரில்பன் துடுப்பாட்ட சங்கத் துடுப்பாட்டக்காரர்கள்